
          Nr.23/132/2004

AVIZ

asupra proiectului de Lege privind publicitatea şi sponsorizarea 

pentru produsele din tutun



În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată spre dezbatere şi avizare în procedură de urgenţă, cu proiectul de Lege privind publicitatea şi sponsorizarea pentru produsele din tutun, trimis cu adresa nr.P.L.x - 477 din 1 septembrie 2004, înregistrat sub nr.23/132 din 1 septembrie 2004.



Camera Deputaţilor este Cameră decizională.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 2 septembrie 2004. 



Membrii comisiei au hotărât, cu unanimitate de voturi, avizarea favorabilă a proiectului de lege cu amendamente admise.



În raport de obiectul şi conţinutul său, proiectul de lege face parte din categoria legilor ordinare.
A M E N D A M E N T E     A D M I S E

	Nr.

crt.
	Textul proiectului de Lege privind publicitatea şi sponsorizarea pentru produsele din tutun


	Amendamente admise

Autorul
	Motivaţia susţinerii

	0
	1
	2
	3

	1.
	Art.2. c) sponsorizare - orice formă de contribuţie publică sau privată pentru orice eveniment, activitate sau persoană cu scopul sau având ca efect direct ori indirect promovarea produselor din tutun.


	Art.2. c) sponsorizare - orice formă de contribuţie publică sau privată, pentru orice eveniment, activitate sau persoană, cu scopul sau având ca efect direct ori indirect promovarea mărcilor produselor din tutun.

Dep.Istvan Antal - UDMR


	Pentru corelare cu Legea sponsorizării nr.32/1994, art.5 alin.(1), care distinge între denumirea sponsorului şi mărcile comerciale folosite pentru produsele sale precum şi în concordanţă cu art.4 alin.(2) din prezentul proiect de lege, care interzice promovarea mărcilor produselor din tutun în cadrul sponsorizării, dar nu interzice sponsorizarea în sine, realizată de către entităţile juridice producătoare sau distribuitoare de ţigarete. De altfel, Directiva   33/2003 interzice doar sponsorizarea cu efecte transfrontiere. Este bine ştiut că, în prezent,  companiile   de  tutun




	0
	1
	2
	3

	
	
	
	sponsorizează programe umanitare adresate bătrânilor şi categoriilor defavorizate, programe sociale destinate spitalelor şi organizaţiilor neguvernamentale, programe culturale - publicaţii, concerte, instituţii de spectacole.



	2.
	Art.3. (1) - a) în presa scrisă şi alte publicaţii tipărite.


	Art.3. (1) - a) în presa scrisă şi alte publicaţii tipărite, cu excepţia anunţurilor prevăzute în mod expres de alte acte normative.

Dep.Istvan Antal - UDMR


	Potrivit Codului Fiscal, preţurile maxime de vânzare cu amănuntul declarate pentru produsele din tutun trebuie să fie publicate în cel puţin două cotidiane naţionale. Interzicerea totală a publicităţii în presa scrisă ar pune agenţii economici în situaţia neîndeplinirii obligaţiei legale de publicare a preţurilor maxime de vânzare cu amănuntul declarate, informaţie absolut obligatorie pentru calcularea accizelor care trebuie să fie virate la bugetul statului.



	3.
	Art.3. (1) - d) pe panouri publicitare.


	Art.3. (1) - d) pe panouri, copertine sau structuri de afişaj pentru care se datorează taxa pentru afişaj în scop de reclamă şi publicitate prevăzută de Codul fiscal.
Dep.Istvan Antal - UDMR


	Pentru corelare cu dispoziţiile Codului fiscal în ceea ce priveşte publicitatea în locurile publice.

	4.
	Art.3. (1) - f) prin folosirea mărcilor de tutun pe produse sau servicii, altele decât cele din industria tutunului.


	Art.3. (1) - f) prin folosirea mărcilor de tutun pe servicii care nu au legătură cu produsele din tutun.

Dep.Istvan Antal - UDMR


	Textul reprezintă traducerea exactă a punctului 2 litera a) din Recomandarea Consiliului nr.54/2003, care a stat la baza acestei prevederi. Totodată, această formulare, referitoare strict la servicii, este acoperitoare în contextul în care, cu privire la produse, există deja reglementări mai clare şi mai cuprinzătoare, în vigoare încă din anul 2002 - respectiv art.4, alin.(2) din Legea nr.349/2002 care dispune: "folosirea unei embleme sau a unei mărci de tutun pentru promovarea sau comercializarea altor produse este interzisă".




PREŞEDINTE,

István Antal

         Expert,

         Silvia Vlăsceanu

